Ghoill gabháil na n-iriseoirí go mór ar ghaolta na ndaoine a maraíodh i Loch an Oileáin, daoine a mhaígh gur deineadh neamhshuim oifigiúil díobh ar feadh na mblianta. D’eagraigh siad bigil mar thaca leis an mbeirt fhear. B’údar mór imní é do cheardchumann an n-iriseoirí, an NUJ, agus do ghrúpaí cearta an duine. D’éirigh le dlíodóirí thar ceann na n-iriseoirí stop a chur le scrúdú an ábhair a ghabh na póilíní, go ceann tamaill ar aon nós ach cúis bhuartha ab ea é gur chaith póilíní 13 uair an chloig ag dul trí ríomhairí agus comhaid in oifigí The Detail/Below the Radar/Fine Point Films sular thug siad leo iad.